**Қош бол, сүйікті Әліппем!**

**Мақсаты**: Оқушылардың сауат ашу пәнінен алған білімдерін тиянақтау,өз өнерлерін ата-аналарға көрсету,эстетикалық талғамдарын тереңдете түсу, өзін-өзі басқаруы мен ана тілін сүйіп, қастерлеуге, оқу-білімге тәрбиелеу.

**Көрнекіліг**і:шарлар,гүлдер, нақыл сөздер.

**Барысы:**

**Мұғалім**:Құрметті ұстаздар, ата-аналар, оқушылар! Міне, бүгін біздің шәкірттеріміз бар ғылымның атасы Әліппені бітірді. «Айналайын» деген ет-жүректі елжірететін елбасы Н.Ә.Назарбаевтың сөзінен бастау алған бөбектер бүгін Әліппемен қоштаспақ. Сіздер бүгін 1 «б» сынып оқушыларының алғаш рет қолдарына қалам ұстап, әріп таныған оқулығы Әліппемен қоштасу ертеңгілігіне келіп отырсыздар. «Қош келдіңіздер» дей отырып,мерекені бастайық. Ендеше бүлдіршіндеріміздің бал тіліне құлақ салайық.

**Алдияр:** Ардақты аталар мен әжелер!

**Айғаным:** Құрметті аналар мен әкелер!

**Арсен:** Бізге қызыға қарап отырған іні-қарындастар!

**Барлығы: Баршамызға мереке құтты болсын!**

**Ақнұр.С.**Армысыздар, мұғалімдер, қымбатты,

 Біздер үшін ашатын сан жұмбақты.

**Шыңғыс :** Құшақ жайып қарсы алатын сіздерді

 Шәкірттерің қылықтары тым тәтті.

**Ақнұр:**  Қош келіпсіз, ақ жаулықты аналар.

 Қайнарымыз сіздерсіздер нәр алар.

**Қазыбек :** Алдарыңда сусындаған білімге

 Үмітің боп гүл жайнайды балалар.

**Мұғалім:**  Құрметті бүлдіршіндер! Қоңыр күзде қоңырау үнімен алғашқы білім сабағына еніп, бүгін бір асудан асып отырсыздар**.Осы төрт айдың ішінде біз нені меңгердік?**

**Ақниет:** Кітап оқуды**. Алуа** Сауатты, дұрыс жазуды.

**Мадина:** дауысты, дауыссыз дыбыстарды ажыратып,буынды меңгердік.

**Ерназар:** Қазақ тілінің 42 әрпімен таныстық.

**Айзере:** Таныстырған 42 әріппен

 Қош бол, менің қасиетті Әліппем

 Сенің арқаң оқи жаза білгенім

 Сауатты адам санатына кіргенім

**Мирас**: Барлық әріп бағалы

 Айттық әділ бағаны

 Әріпсіз сөз болмайды

 Буын онсыз толмайды

 Адам барлық әріпті

 Ардақтайды қолдайды.

**Сания:** Келгенде алғаш мектепке

 Білмеуші едік әріпте

 Оқимыз қазір ертекте

 Үйреттің оны Әліппе

**Хор: Әліппе**

**Төрегелді:**  Енді біз жаза аламыз

 Әріпті қосып әріпке

 Риза боп саған жүреміз

 Қош бол,сүйікті Әліппем

**Мадина:** Өтті оқу сан сабақ

 Бүгін үлкен салтанат

 Оқулықпен достассақ

 Әліппемен қоштаспақ

 Өсті білім бойымыз

**Хормен: Құтты болсын тойымыз!**

**Дильназ:** Әліппем, менің Әліппем

 Қолыма сені алып мен

 Есігің аштым мектептің

 Ертеңгі сәуле жарықпен

**Мұғалім:** Балалар енді алфавит сырына құлақ салайық

**Гүлнұр:** Алфавиттің **А** тұрады басында

**Айгерім:** Әрқашанда **Ә** тұрады қасында

**Бексұлтан:** Байқадың ба? **Б** тұрады үшінші

**Бәрі бірге: Ал осының сыры неде түсінші?**

**Г: А** деген ол аналар ғой ардақты

**А: Ә** деген ол әкелер ғой салмақты

**Б: Б** деген ол балалар ғой әдемі

Біздің елде үшеуі де кәделі

Сондықтан да алшақ кетпей расында

Тұрады олар алфавиттің басында.

**Айсана:** Бар кітапқа бас болған Мектебің мынау, класың

 Әліппе ғылым анасы Осында он жыл тұрасың

 Әліппеден басталған Тарыдай болып кіресің

 Даналықтың данасы Таудай болып шығасың

**Абылай:** Еркесі едім атамның

 Еркесі едім анамның

 Толдым биыл жетіге

 Мен оқушы атандым

**Медина:** Ұқсатпа мені басқаға

 Есейдім жеті жастамын

 Қош айтысып бақшаға

 Мектепке жолды бастадым.

**Ақниет:** Оқитын әрі жазатын

 Білімге қолын созатын

 Оқушы болдым сауатты

 Білім кенін қазатын.

**Хор: Сурет сабағы**

**Тамирлан:** Әріптерді жаттаймыз

 Есте мықты сақтаймыз

 Ұмытпаймыз бірін де

 Атын,затын, түрін де

**Мерей:**  Ең алғаш алғанымда әліппені Қызыға қарай бердім әріптерді Мен үшін жұмбақ болып қалар ма еді

 Ұстазым оның сырын ашып берді

**Төлдер әні:** орындайтын Абдрахманова Мира

**Даурен:**

Қош бол құтты Әліппем Жол тұсауын кестің сен Аяулы анам болып сен Айыбымды кештің сен

**Алуа** Қош бол құтты Әліппем Көп нәрсеге үйреттің Таныстырып әріппен Тақылдатып сөйлеттің

**Аделя**  Әліппе даңғыл жол ашты Жаңадан пәндер жалғасты Әліппе сырын ұқтырған **Рахмет ұстаз алғашқы!**

**Шыңғыс:**

Тастай берік сөзіне Ғұмыры асып таспаған

Ұлылардың сөзіне

Ең құрметті басты адам

Тәрбиелі білікті Ол ұстазың сүйікті!

**Ақнұр Ә:** Ата-анаңнан кейінгі

 Екінші адам өмірде

 Бала бол деп зейінді

 Мейір құйған көңілге

 Тәрбиелі білікті

 Ол ұстазың сүйікті!

**Хор: Мұғалім ол-біздің .**

**Ерназар** Таңдана бүгін қараймын

 Құдіретті ғажапқа

 Әр сөзі ұлы Абайдың

 Әліппе ұлы ғажапқа

**Дильназ Қ:**

Білімге жолды бастаған

Әліппем саған мың алғыс!

Оқы деп ұран тастаған

Әліппем саған мың алғыс!

**Ән «Ертегілер елінде» Гүлнұр Тыныбекова**

**Арсен:** Сыйлап үлкен ағаны

 Сәлем берген баланы

 Кім дейміз?

**Хормен: Әдепті екен бұл дейміз**

**Мира:** Кітап, дәптер, қаламы

 Кір шалмаған баланы

 Кім дейміз?

**Хормен: Ұқыпты екен бұл дейміз**

**Мұхамедәл**і: Таудай биік талабы

 Жақсы оқитын баланы

 Кім дейміз?

**Хормен: Үлгілі екен бұл дейміз**

**Нұргелді:** Бірінші беттен елімнің

 Елтаңбасын таныдым

 Көк байрақты қазақтың

 Ұрпағымын,сәнімін.

**Хор: Отан**

**Айғаным:** Ақыл ойын дананың

 Ана тілден аламын

 Ана тілім ардақты

 Ақ сүтіндей ананың

 **Мұғалім:**  Әліппе біздің білім бесігін ашқан оқулығымыз болса, Ана тілі сөз сырын ұқтыратын сырласымыз. Қазір оқушылар Әліппеден оқыған ертегісін сахналайды. Тамашалаңыздар.

**Көрініс: Кім неден күшті**?

**Айғаным** –Осы біздер қандаймыз?

**Ақнұр** –Талабы биік таудаймыз

**Аделя** –Мың бұралған бишіміз

**Қазбек** –Біз қызықпыз, қызықпыз

 Сәл еркелеу бұзықпыз

**Нұргелд**і –Біз шеберміз, ақылдымыз.

**Хормен –Біз қазақ елінің болашағымыз!**

 Қазақстан Тәуелсіздігінің 20 жылдық мерейтойын да атап өттік.Бізде осы тәуелсіздіктің арқасында өркендеп, елімізге өз үлесімізді қосатын үлкен азамат болады деген сенімдемін.

**Гүлнұр:** Тәуелсіз Қазақстан-Ұлы Отаным

 Көк туымды қалайша құлатармын

 Тып-тыныш тұрып жатқан жайымыз бар

 Бәріміз баласындай бір атаның

**Алдияр:** Елімізде бақ береке ырыс болсын

 Қызыл тілім қанжардай қылыш болсын

 Халқымның ахуалы дұрыс болсын

 Елімізде әрқашан тыныш болсын

**Хормен: Еліміздің Егемендігі жасай берсін**! **Ән: Мұхамедәлі Қазақстан**

**Ақнұр С**: Әліппемен қош айтысып қаламыз

 Енді қолға басқа кітап аламыз

 Ата-ана қуанышқа ортақ бол

 Сауатты боп шықты міне,балаңыз.

**Би:** Қаражорға

**Хормен: Бәрімізді сүйіп өткен**

 **Балаларға үйреткен**

 **Әліппе мен ұстазға**

 **Бас иеміз құрметпен!**

**Құттықтау сөз.** Оқу-тәрбие ісінің меңгерушісі, ата-аналар.